**Clarificări privind procedura proprie pentru încheierea Acordului-cadru de servicii**

**de consultanță și reprezentare juridică organizată în data de 20.06.2019 – cod CPV 79110000-8**

1. **Intrebare:**
	1. Vă solicităm să ne precizați (în măsura în care este posibil) volumul de activități juridice ce urmează a fi prestate în temeiul acordului cadru, cu precădere în ceea ce reprezintă numărul de dosare în care urmează a fi acordată asistență și reprezentare juridică, prin raportare la numărul de dosare estimate de dvs. a fi înregistrate pe rolul instanței de judecată în decursul unui an contractual.

În măsura în care este posibil, vă rugăm să ne precizați și domeniul/materia căreia se circumscriu obiectele dosarelor aflate pe rolul instanței de judecată.

1.2 De asemenea, vă rugăm să ne lămuriți cu privire la numărul de ore estimate de dvs. a fi alocate zilnic/lunar pentru activitatea de consultanță juridică.

1.3 La alin. 4 alin. 2 din caietul de sarcini se menționează că ,,Prestatorul, în exercitarea serviciilor de consultanță și/sau reprezentare juridică ce se impun a fi asigurate pentru desfășurarea în bune condiții a activității Centrului(…) 4. Avizează deciziile emise de managerul (director) instituției, la solicitarea acestuia.’’ Având în vedere sfera largă de decizii ce pot fi adoptate de către managerul unei instituții, avem rugămintea să ne lămuriți cu privire la tipul deciziilor cu privire la care estimați că va fi necesară avizarea prestatorului precum și în ce constă această avizare (opinie legală/punct de vedere sau se referă la o procedură specială de avizare).

2. Documente de calificare:

2.1 La art.4 alin4 lit.b) din caietul de sarcini denumit ,, Documente care să ateste Capacitatea tehnică și profesională’’ se precizează ,,Se solicită documente din care să rezulte:

- Reprezentarea juridică în fața instanțelor judecătorești , române sau internaționale: indicarea a minim 2 dosare reprezentative , dosare soluționate definitiv în favoarea părților reprezentate de ofertant în activitatea derulată,

- Consultanță juridică: se solicită indicarea a minim 2 contracte/proiecte reprezentative, având ca obiect consultanță juridică derulată în ultimele 36 luni’’

Avem rugămintea să ne specificați în concret ce documente apreciați că ar fi suficiente pentru dovedirea întrunirii celor două condiții, mai exact:

- Pentru activitatea de reprezentare juridică este suficient un extras de pe portalul instanțelor de judecată sau sunt necesare documente suplimentare?; În cazul în care sunt necesare documente suplimentare, vă rugăm să ne indicați în ce constau aceste documente.

- Pentru activitatea de consultanță juridică este suficientă indicarea clientului și a tipului de activități prestate (spre ex: întocmire opinii legale/puncte de vedere cu privire la solicitările clientului relativ la anumite probleme juridice derivate din activitatea Clientului și eventual indicarea domeniului de drept ce are legătură cu obiectul opiniei legale) sau sunt necesare documente suplimentare? În cazul în care sunt necesare documente suplimentare, vă rugăm să ne indicați în ce constau aceste documente .

În ceea ce privește activitatea de consultanță , vă rugăm să aveți în vedere faptul că de cele mai multe ori inclusiv obiectul opiniei legale este confidențial, iar noi, în calitate de consultanți ai clienților noștri suntem ținuți de obligația de confidențialitate asumată prin contractul de asistență juridică. Astfel, vă rugăm ca, la indicarea documentației ce trebuie depusă în dovedirea condiției mai sus expuse, să aveți în vedere inclusiv acest aspect.

3. Obligațiile consultantului

3.1 La art. 5 alin. 5.5 din draft-ul acordului cadru se menționează ,,Consultantul se angajează și este deplin responsabil să selecteze, după o cercetare temeinică, și să propună spre avizare Beneficiarului, în baza unei justificări motivate, martori, experți sau alți prestatori de servicii profesionale, a căror necesitate rezultă din desfășurarea serviciilor publice. Costul astfel generat va fi suportat de Consultant și decontat ulterior de Beneficiar pe bază de documente justificative.’’

 Având în vedere că uneori onorariile de expertiză stabilite de instanțele de judecată pot fi într-un cuantum destul de mare, precum și celelalte costuri la care se face referire mai sus, există posibilitatea modificării draft-ului acordului cadru, și implicit a contractelor subsecvente, în sensul în care aceste costuri se avansează/achită de către Beneficiar și se înmânează ulterior originalul recipisei de consemnare a sumei către Consultant în vederea depunerii la dosarul cauzei?

De asemenea, se poate completa acordul cadru, respectiv contractul subsecvent cu următoarea clauză: în măsura în care se impune achitarea unor taxe judiciare de timbru, acestea vor fi achitate de către Beneficiar și ulterior se vor comunica originalele chitanțelor către Consultant în vederea depunerii la dosarul cauzei: sau varianta în care se avansează de către Beneficiar suma necesară pentru achitarea taxei judiciare de timbru, urmând ca plata efectivă să se efectueze de un reprezentant al Consultantului?

4. Conflictul de interese

 4.1 La art.9.1. și 9.2 din draft-ul acordului cadru, respectiv 9.1 și 9.2 din draft-ul contractului subsecvent, se precizează: ,,9.1 Consultantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a acordului. Conflictele de interes pot apărea în mod special ca rezultat al intereselor economice, afinităților politice ori de naționalitate, legăturile de rudenie ori afinitate, sau al oricăror alte legături ori interese comune. Orice conflict de interese apărut în timpul executării acordului trebuie notificat în scris Beneficiarului, în termen de 10 zile de la apariția acestuia. 9.2. Beneficiarul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Consultantul se va asigura că personalul său, salariat sau contractat de el, inclusiv conducerea și salariații din teritoriu, nu se află într-o situație care ar putea genera un conflict de interese. Consultantul va înlocui, în 15 zile și fără vreo compensație din partea Beneficiarului, orice membru al personalului său salariat ori contractat, inclusiv conducerea ori salariații din teritoriu, care se regăsește într-o astfel de situație.’’

În măsura în care, pe perioada derulării contractului, apar situații ce pot fi încadrate în noțiunea de conflict de interese, și care, nu au fost cunoscute la momentul încheierii contractului, având în vedere că la momentul semnării contractului nu am cunoscut dosarele în cadrul cărora urmează să acordăm servicii de asistență și reprezentare juridică, precum și obiectul problemelor cu privire la care se solicită consultanță juridică, și din diverse motive nu putem înlătura situația ivită (spre ex: există contract în derulare) există posibilitatea refuzului de îndată a preluării respectivului dosar/problemă cu privire la care se solicită consultanță juridică, și continuarea contractului pentru restul activităților juridice care nu au legătură cu respectiva speță/problemă juridică?

De asemenea, se poate aplica același raționament și pentru ipotezele prevăzute la art. 9.1 și 9.2 din draft-ul acordului cadru, respectiv 9.1 și 9.2 din draft-ul contractului subsecvent?

În măsura în care nu se va ajunge la un consens, se vor aplica dispozițiile art.11.3 din draft-ul acordului cadru, respectiv din draft-ul contractului subsecvent?

De asemenea, la art. 4 alin.5 lit. d) din caietul de sarcini se solicită ,,depunerea unei declarații pe propria răspundere privind angajamentul să nu asiste, să nu reprezinte și să nu acorde consultanță juridică unor părți cu interese contrare Centrului Cultural ExpoArte pe perioada contractuală’’. Această declarație va fi circumstanțiată situației de la momentul depunerii ofertei de participare la licitație având în vedere că la acest moment nu cunoaștem părțile cu interese contrare Centrului Cultural ExpoArte sau obiectul spețelor pentru care se solicită consultanță juridică. Având în vedere că obiectul viitorului contract presupune prestarea unor servicii succesive în diverse domenii, obligația asumată vizează fiecare dosar în parte/speță/problemă juridică.

***Raspuns:***

* 1. Necesitatea contractarii serviciilor juridice derivă din lipsa postului de consilier juridic în cadrul statului de funcții al instituției, astfel volumul activităților juridice ce urmeaza a fi prestate va fi acela a unui post cu normă întreagă. În prezent, instituția noastră nu figurează în calitate de parte în vreun litigiu aflat pe rolul instanțelor judecătorești, însă volumul și complexitatea activităților reglementate potrivit HCGMB nr. 327/2018, ne îndreptățesc să estimăm un număr cuprins între minim unul si maxim 10 litigii/an în diverse materii: conflicte de muncă, contencios administrativ și fiscal, drepturi de proprietate intelectuală și drepturi de proprietate industrială, respectiv civil.
	2. Numărul de ore estimate a fi alocate zilnic pentru activitatea de consultanță/reprezentare juridică este de 8 ore/zi, respectiv 40 ore/săptămână, corespunzător programului de lucru al instituției, întrucât ne dorim asigurarea unui serviciu performant în regim de permanență acordat managerului și structurilor funcționale din organigrama instituției confruntate cu diverse probleme în activitatea de zi cu zi (ex. participarea la ședințele Consiliului de Administrație, la ședințele conducerii operative a instituției, la comisiile de cercetare disciplinară sau administrative etc.).

În mod special, se dorește ca serviciile juridice să includă și elaborarea de diverse proiecte de acte administrative : proiecte de HCGMB etc.

* 1. Sfera deciziilor emise de managerul EXPO ARTE cuprinde toate deciziile de personal, respectiv deciziile administrative emise pentru reglementarea diverselor aspecte din activitatea curentă, incluzând elaborarea referatelor de aprobare (ce includ opinii legale pe subiectele supuse reglementării) și terminând cu emiterea avizului de legalitate asupra acestora.
1. **Documente de calificare**
	1. În ceea ce privește documentele menite să ateste capacitatea tehnică și profesională reglementate la art. 4 alin. (4) lit. b) din caietul de sarcini aprobat se dorește prezentarea:
2. Pentru reprezentarea juridică – a dovezilor privind calitatea de reprezentant convențional în respectivele litigii selecționate de dvs., alături de soluțiile disponibile pe portalul instanțelor de judecată;
3. Pentru consultanța juridică – indicarea clientului și a tipului de activități prestate în beneficiul acestuia, similar ipotezei formulate de dvs. în prezenta solicitare;
4. **Obligațiile consultantului**
	1. Suntem de acord cu modificarea draft-ului acordului-cadru și a contractelor subsecvente în sensul stabilirii obligației avansării/achitării sumelor stabilite de instanțele de judecată cu titlu de onorarii sau altfel de costuri pentru servicii asigurate de experți, martori sau alți prestatori, urmând ca dovezile de plată să fie înfățișate/depuse la dosarul respectivei cauze de către Consultant. În același registru, suntem de acord cu completarea acelorași documente – acord-cadru, respectiv contract subsecvent – în ceea ce privește achitarea cu prioritate a taxelor judiciare de timbru de către Beneficiar, urmată de comunicarea originalelor documentelor justificative către Consultant în vederea depunerii la dosarul cauzei.
5. **Conflictul de interese**
	1. Din păcate, din rațiuni economice și nu numai – procedura proprie fiind demarată pentru desemnarea unui UNIC consultant în domeniu - , instituția noastră nu își permite alocarea altor resurse financiare pentru asigurarea consultanței juridice/reprezentării juridice într-o speță sau dosar pentru care ați opta să vă desistați, conform ipotezei formulate în dauna înlocuirii respectivului membru al echipei.

Da, în măsura în care nu se va ajunge la un consens, devin incidente în acest caz dispozițiile art. 11.3 din acordul-cadru/contractul subsecvent.

* 1. Existența unei declarații pe proprie răspundere reglementată la art. 4 alin. (5) lit. d) din caietul de sarcini este necesară pentru asigurarea evitării conflictelor de interese pe parcursul derulării relației contractuale fiind, evident, circumstanțiată situației de la momentul depunerii ofertei de participare. Prin acesta nu dorim a se înțelege că, pe parcursul colaborării noastre, am fi de acord cu acceptarea unor astfel de cazuri, motivat de lipsa posibilității dvs. de anticipare în raport de data depunerii declarației, ci insistăm pentru înlăturarea lor în momentul intervenției acestora conform dispozițiilor art. 9.1-9.2. din acordul-cadru/contractul subsecvent.
1. **Intrebare:**
	1. Fata de ART4.1, al 2 din Caietul de Sarcini , va rugam a ne preciza posibilitatea de a atesta capacitatea economica financiara a subscrisei avand in vedere faptul ca infiintarea noastra a avut loc in anul 2019 .
	2. Fata de Art 1 al 4 , pct B din Caietul de sarcini , va rog a ne comunica ce documente trebuie depuse avand in vedere ca ofertantul a fost infiintat in 2019 .

***Raspuns:***

* 1. Având în vedere că cerința se referă la existența unui anumit nivel al cifrei de afaceri, nu este important momentul inființării dumneavoastră, ci dovada cifrei de afaceri cu o valoare egală cu cea solicitată în caietul de sarcini. În ipoteza în care operatorul economic nu poate îndeplini singur cerințele solicitate, acesta poate apela la capacitățile altor entități. Această entitate poate fi un operator cu care să se asocieze sau de la care poate obține susținere economică și financiară.
	2. Ca și în cazul capacității financiare, documentele solicitate vor fi raportate la momentul înființării și nu la perioada menționată în caietul de sarcini.
1. **Intrebare:**
	1. Clarificati daca dupa pagina nr.6 a Invitatiei de participare nr.1652/13.06.2019, respective daca dupa art. nr. 8 mai exista o alta pagina cuprizand articolele 9 si 10, intrucat acestea nu se afla in cuprinsul documentului;
	2. Clarificati daca art.7 din Invitatia de participare nr.1652/13.06.2019 a fost omis la redactarea ofertei sau este vorba despre o simpla eroare de numerotare.

***Raspuns:***

* 1. Dupa pagina nr.6 a Invitatiei de participare nr.1652/13.06.2019, nu mai exista o alta pagina cuprizand articolele 9 si 10, fiind vorba de o simpla eroare de numerotare;
	2. Art.7 din Invitatia de participare nr.1652/13.06.2019 lipseste, de asemenea, fiind vorba tot de o simpla eroare de numerotare.